Source: http://muhaz.org/opinia-a-iv-a-asupra-republicii-moldova.html?page=2
Timestamp: 2020-05-31 17:36:47+00:00
Document Index: 27565362

Matched Legal Cases: ['Articolul 5', 'Articolul 6', 'articolul 10', 'Articolul 15', 'articolul 15', 'articolul 3', 'Articolul 5', 'articolul 10', 'articolul 6', 'articolul 5', 'Articolul 14', 'Articolul 9']

Măsuri de promovare a egalității depline și efective a persoanelor aparținând minorităților naționale
Articolul 5 al Convenţiei-cadru Suport pentru păstrarea și dezvoltarea identității naționale şi culturale a minorităţilor naţionale
Articolul 6 al Convenţiei-cadru Promovarea dialogului cultural şi a toleranţei
Cadrul legal și instituțional privind accesul egal la drepturile
persoanelor aparținând minorităților naționale
Cadrul legislativ privind drepturile persoanelor aparținând minorităților naționale a fost completat în luna mai 2012, prin adoptarea Legii cu privire la asigurarea egalității.9 Comitetul Consultativ salută instituirea Consiliului pentru egalitate la 1 ianuarie 2013 în calitate de organ specializat.10 Consiliul pentru egalitate este format din cinci membri numiți de parlament, dintre care trei trebuie să fie din partea societății civile. Din moment ce a devenit pe deplin operațional, la sfârșitul anului 2013, Consiliul a primit 385 de plângeri și a examinat o serie de cazuri din proprie inițiativă. În total, acesta a emis peste 200 de decizii, cazuri de discriminare fiind constate în aproximativ 75% din cazurile admisibile,11 majoritatea acestora referitoare la discriminarea pe motive de vârstă sau de handicap, precum și limbă (vezi, de asemenea, articolul 10). Comitetul Consultativ salută faptul că, Consiliul pentru egalitate pare să fi câștigat încredere considerabilă în rândul societății civile și a reprezentanților minorităților naționale. Comitetul salută în continuare implicarea sa activă într-o serie de activități de formare, informare și sensibilizare a opiniei publice în scopul sporirii activităților de comunicare.12 Conform relatărilor reprezentanților Consiliului pentru egalitate, o treime din plângerile primite sunt inadmisibile, fapt ce indică, în general, la înțelegerea încă limitată în societate a prevederilor legii și mandatului Consiliului. Comitetul Consultativ constată în continuare seria de propuneri de modificări relevante la legislație propuse de către Consiliul pentru egalitate încă la începutul activității sale, în scopul de-a spori eficacitatea și remedia deficiențele operaționale. Acest organ trebuie să fie împuternicit, în mod special, pentru a investiga adecvat plângerile depuse în adresa sa.13 Mai mult decât atât, faptul că Consiliul pentru egalitate nu are competența de a aplica sancțiuni administrative, ci poate doar stabili dacă a vut loc un act discriminatoriu, a fost criticat de mulţi interlocutori ai Comitetului Consultativ.
Comitetul Consultativ constată în continuare adoptarea, în aprilie 2014, a Legii cu privire la Avocatul Poporului (Ombudsman), potrivit căreia Centrul pentru Drepturile Omului a fost reorganizat, numărul ,,avocaților parlamentari" fiind redus de la patru la doi ,,Avocați ai Poporului".14 Instituția, acreditată în calitate de instituție națională pentru drepturile omului cu statut "B", constituie finalizarea unui proces de reformă ce are drept ascop consolidarea eficienței sale, după cum s-a recomandat în mod repetat în ultimii ani.15 Salutînd angajamentul de a consolida competențele sale, Comitetul Consultativ notează că resursele insuficiente şi finanţarea rămân obstacole în calea funcționării eficiente a Biroului Avocatului Poporului. Acesta rămîne a fi neasigurat cu spații adecvate, nefiind prevăzute mijloace necesare pentru a recruta un număr adecvat de personal profesionist.16 Rămîne a fi important faptul că nu s-au întreprins măsuri de consolidare a independenței sale.17 Conform Legii din 2014, bugetul instituției ar trebui să fie aprobat în mod direct de către parlament, ca parte a bugetului de stat. Ministerul de Finanțe, însă, deține în continuare dreptul de veto, printr-un proces separat de aprobare. Mai mult decât atât, drept urmare întârzierii cu un an a numirii Avocatului Poporului de către parlament, în aprilie 2015, şi lipsa în continuare a acordului cu privire la un al doilea ombudsman adecvat, cu mandat pentru protecția drepturilor copilului, încrederea în competenţele instituției rămâne a fi limitată în rândul societății civile. Cu toate că parvin aproximativ 2 000 de plângeri pe an, cifrele sunt în scădere, în special din momentul înfiinţării Consiliului pentru egalitate. Este binevenit, însă, ca ambele organisme să coopereze pe anumite segmente, inclusiv privind formarea și sensibilizarea opiniei publice.
Comitetul Consultativ notează cu îngrijorare că înțelegerea naturii şi justificării drepturilor minorităților și căile de atac disponibile persoanelor aparținând minorităților naționale întru promovarea accesului acestora la drepturi rămâne a fi destul de neclară în rândul comunităților, precum și a publicului larg. Legea cu privire la minoritățile naționale din 2001 preia, în principiu, dispozițiile cuprinse în Convenția-cadru, fără a oferi garanții specifice cu privire la modul în care să pună în aplicare diferitele drepturi în contextul specific al Republicii Moldova. Din dialogul purtat cu reprezentanţii guvernamentali și non-guvernamentali, Comitetul Consultativ a dedus că protecția minorităților este privită, în principal, ca o problemă de conservare a culturii și a tradițiilor, iar problema cu privire la modul de promovare a accesului egal la drepturile persoanele aparținând minorităților naționale, ca parte integrantă a agendei drepturilor omului, este puţin abordată. Confuzia cu privire la natura drepturilor minorităților pare să fie determinată de reținerea ambelor părți și au condus la o situație în care, pe de o parte, reprezentanții minorităților nu întotdeauna asociază instituțiile naționale relevante și mecanismele interne disponibile cu cererile lor, iar pe de altă parte, funcționarii publici interpretează solicitările comune de recunoaștere sau de acces la drepturile minorităților ca semne de lipsă de loialitate sau cereri pentru o "autonomie" (vezi, deasemenea, Articolul 15).
Comitetul Consultativ cheamă autorităţile să sporească sprijinul acordat pentru funcționarea eficientă și pe deplin independentă a Biroului Ombudsmanului, în conformitate cu principiile de la Paris, prin asigurarea finanţării instituției şi a spațiilor adecvate. Procesul continuu de reformare trebuie să fie finalizat fără întârziere, fiind sporită conștientizarea cu privire la mandatul și competențele sale în promovarea drepturilor omului și ale minorităților pe întreg teritoriul republicii, inclusiv prin intermediul Birourilor regionale.
Comitetul Consultativ cheamă în continuare autorităţile să sporească sprijinul pentru funcționarea eficientă a Consiliului pentru egalitate prin aplicarea amendamentelor necesare la legile respective, precum și prin furnizarea de resurse umane și financiare adecvate, conferind instituției împuterniciri pentru investigarea și sancționarea adecvată care să îi permită să își îndeplinească rolul său în calitate de organ de egalitate.
Comitetul Consultativ încurajează autoritățile să își intensifice eforturile întru creșterea nivelului de conștientizare a cadrului legislativ privind combaterea discriminării de către instituțiile publice, populația în ansamblu, în special în rândul grupurilor care sunt predispuse la atitudini discriminatorii sau afectate de dezavantaje structurale, precum și sporirea înțelegerii de către populaţie a Convenţiei-cadru, a naturii şi relevanței pentru societate a drepturilor minorităților, ca parte integrantă a drepturilor omului.
Măsuri de promovare a egalității depline și efective
a persoanelor aparținând minorităților naționale
Comitetul Consultativ ia act de eforturile depuse în mod continuu, începînd cu anul 2016, în vederea pregătirii și adoptării unui Plan intermediar de Acțiuni privind drepturilor omului pentru anul 2016 în coordonare cu Ministerul Justiției, în urma expirării perioadei de implementare a Planului de acțiuni pentru drepturile omului precedent.18 Un nou Plan de Acțiuni privind drepturilor omului pentru anii 2017-2020 urmează a fi elaborat în urma Evaluării Periodice Universale (EPU) prin care Moldova va trece în toamna anului 2016. În Planurile de acţiuni anterioare au fost făcute doar referiri limitate și ad-hoc cu privire la preocupările minorităților naționale. În Planul de acţiuni intermediar, de exemplu, nu se menționează drepturile persoanelor care aparțin minorităților naționale, cu excepția unei trimiteri la pregătirea și formarea mediatorilor comunitari romi. Comitetul Consultativ consideră includerea drepturilor minorităților drept prioritate şi parte integrantă a agendei drepturilor omului și, prin urmare, un mijloc important de a se asigura că nevoile și preocupările privind accesul la drepturile persoanelor aparținînd minorităților naționale sunt abordate în mod cuprinzător mai degrabă, decât marginalizați pe segmentele păstrării culturii și limbii.
Comitetul Consultativ este îngrijorat de faptul că mulți romi continuă să se confrunte cu obstacole serioase în accesarea unui şir de drepturi importante, inclusiv în domeniile educației (vezi articolele 12 și 14), ocuparea forței de muncă și a serviciilor sociale (vezi articolul 15). Femeile rome, în special, sunt afectate de multiple discriminări şi inegalităţi structurale, fapt ce împiedică să se bucure de drepturile lor fundamentale.19 Adoptarea Planului de acțiuni pentru susţinerea populaţiei de etnie romă pentru anii 2011-2015 a fost salutată drept realizare semnificativă, de asemenea fiind salutat faptul că reprezentanții roma au fost implicați în elaborarea raportului de evaluare. Potrivit acestora, marea majoritate a măsurilor prevăzute în Planul de acțiuni nu au fost implementate, deoarece atribuirea competenţelor pentru a întreprinde acțiuni concrete a rămas neclară, iar finanțarea a fost extrem de inadecvată. În plus, Planul nu conține măsuri eficiente pentru combaterea discriminării cu care se confruntă romii în viața lor de zi cu zi, de exemplu, atunci când se află în cautarea unui loc de muncă. Există numeroase rapoarte ale romilor, prezentate în mod deschis sau implicit, în care se arată că, candidaturile lor nu sunt luate în considerare pentru posturile vacante existente din motivul apartenenței lor etnice.20 Biroul Relaţii Interetnice elaborează un nou Plan de acţiuni pentru anii 2016 – 2020 în cooperare cu ministerele de resort. Comitetul Consultativ salută faptul că propunerea reprezentanților minorităților de a se lua în considerare perspectiva de gen în elaborarea noului Plan a fost acceptată. Cu toate acestea, se constată cu îngrijorare faptul că principalul neajuns al Planului de acțiuni anterior, după cum s-a subliniat în raportul de evaluare, și anume lipsa mecanismelor de supraveghere și de punere în aplicare, riscă să rămînă fără o abordare corespunzătoare.
Comitetul Consultativ constată în continuare că nu a fost găsită o soluţie comprehensivă pentru problema documentării romilor, în ciuda includerii acestui obiectiv în Planul de acțiuni. Lipsa documentelor de identitate, de multe ori cauzată, încă, de lipsa certificatelor de naștere, precum și de lipsa înregistrării comunelor în care romii își au reședința continuă să împiedice în mod serios accesul romilor la drepturi, existînd, totodată, riscul de a deveni apatrizi.21 Este extrem de binevenit faptul că, certificatele de naştere sunt acum eliberate direct în spitale, iar celor născuţi acasă li se eliberează certificate cu titlu gratuit. Cu toate acestea, adulții care nu deţin certificat de naștere trebuie să se adreseze instanțelor pentru stabilirea identităţii, procedură care tinde a fi costisitoare.
În acest context, Comitetul Consultativ constată cu satisfacție determinarea și angajamentul autorităților de a desfășura o campanie mare în 2013 și 2014 cu scopul de a preveni apatridia, precum şi în scopul abordării situației celor peste 223 000 de persoane din Republica Moldova care, la 1 ianuarie 2013 au fost înregistrate ca fiind deţinători ai pașapoartelor de tip sovietic.22 În timpul campaniei, aproape 213 000 de persoane au beneficiat cu titlu gratuit de înregistrare şi de acte de identitate valabile.23 Începând cu 1 ianuarie 2016, 10 486 de persoane rămân a fi înregistrate ca deţinătoare de pașapoarte de tip sovietic vechi, estimîndu-se că majoritatea din ei nu mai locuiesc în republică. Comitetul Consultativ constată în continuare că, doar puțin peste 2 000 de persoane au fost înregistrate ca apatrizi şi încă 664 pentru care procedura de determinare a apatridiei este în curs de desfășurare. ICNUR consideră în continuare că circa 2 300 de persoane sunt expuse riscului de apatridie, deoarece acestea deţin pașapoarte de tip sovietic care conțin o ștampilă ce-i desemnează a avea ,,cetățenie nedeterminată”. În general, aproximativ 5 000 de persoane rămân a fi afectate de apatridie sau riscul acesteia, un număr semnificativ dintre ei aparținând minorităților naționale, inclusiv romi.
Comitetul Consultativ constată în continuare lipsa unor date fiabile și dezagregate cu privire la situația specifică privind accesul la drepturile persoanelor aparținând minorităților naționale, fapt ce continuă să împiedice adoptarea unor măsuri specifice de promovare a egalității efective a acestora (vezi, de asemenea, articolul 3). Conform datelor recensământului din 2004, de exemplu, numărul romilor din Republica Moldova este mai mic de 12 300. Datele colectate de către organizațiile non-guvernamentale ale romilor în 2013 în diferite localităţi unde locuiesc romii indică cifra de peste 102 000 de romi24, în timp ce alte estimări indică pînă la 250 00025 persoane de etnie romă. Ministerul Muncii, Protecției Sociale și Familiei, precum și Ministerul Sănătății au întreprins eforturi întru colectarea datelor prin exerciții de cartografiere relevante și colectarea informațiilor disponibile în registrele medicilor de familie.26 În timp ce sunt salutabile inițiativele de-a obține o înțelegere mai exactă a situației specifice a persoanelor aparținând minorităților naționale din diferite regiuni în vederea abordării în mod eficient a inegalităților persistente, Comitetul Consultativ subliniază faptul că dreptul de autodentificare trebuie să fie respectat în toate cazurile. În plus, ar trebui aplicată o metodologie unitară în colectarea informațiilor disponibile la nivel local, în strânsă consultare cu reprezentanții minorităților naționale, inclusiv femei și persoane în vârstă, pentru a se asigura că fenomenul discriminării este luat în considerare în mod adecvat.
Comitetul Consultativ cheamă autoritățile să acorde prioritate adoptării Planului de acțiuni privind drepturile omului și să se asigure că promovarea accesului egal la drepturile persoanelor aparținînd minorităților naționale, inclusiv femei, tineri și persoane aflate în situații deosebit de defavorizate, este inclusă în Plan în mod adecvat ca parte integrantă a drepturilor omului.
Consiliul îndeamnă în continuare autoritățile să adopte o viziune strategică comprehensivă în elaborarea și adoptarea Planului de acțiuni privind susţinerea romilor pentru anii 2016-2020 și să se asigure că punerea sa în aplicare este o prioritate, inclusiv prin alocarea unui buget adecvat și coordonarea în mod eficient cu ministerele de resort. Reprezentanții romilor trebuie să participe în mod eficient la toate etapele procesului.
Autoritățile sunt încurajate să continue organizarea unei anchete independente și a unei cercetări privind condițiile de viață și preocupările privind accesul la drepturile persoanelor aparținând minorităților naționale, inclusiv minoritățile puţin numeroase, pentru a se asigura că datele cantitative și calitative sunt disponibile întru elaborarea politicilor și măsurilor specifice care vizează promovarea egalității efective.
Articolul 5 al Convenţiei-cadru
Suport pentru păstrarea și dezvoltarea identității naționale şi culturale
a minorităţilor naţionale
O serie de asociații și proiecte culturale ale acestora, cum ar fi organizarea de festivaluri și editarea cărților continuă să fie sprijinite financiar de către Ministerul Culturii și a unele autorități locale. Cu toate acestea, Comitetul Consultativ constată din raportări că, fondurile disponibile sunt considerate a fi insuficiente pentru a menține și dezvolta diversitatea culturală a minorităţilor naţionale, în special în ceea ce privește minoritățile puţin numeroase. Nu există o procedură bine stabilită pentru alocarea de fonduri pentru asociațiile culturale ale minorităților în cadrul Ministerului Culturii și nici o linie bugetară specifică rezervată în acest scop, întrucât toate cererile de proiecte culturale trec prin aceiaşi procedură. Regulile referitoare la aceste proceduri nu sunt disponibile în limbile minorităților naționale sau în limba rusă, fapt ce împiedică accesul la informație și este deosebit de dezavantajos pentru asociațiile nou create care nu au o experiență de lungă durată privind procedurile de luare a deciziilor la nivel local sau central vizînd alocarea sprijinului pe domeniul cultural. Drept urmare, mecanismele de sprijin disponibile par să se concentreze pe conservarea muzicii tradiționale, a folclorului, precum și traducerea cărților despre adaptarea expresiilor noi și mai contemporane specifice culturii minorităţilor naţionale, ceea ce contribuie la percepția culturii minoritare ca fiind stagnată și marginalizată mai degrabă, decât ca fiind parte integrantă a societății moldovenești actuale. Comitetul Consultativ este preocupat de temerile exprimate în special de reprezentanții minorităților naţionale puţin numeroase privind asimilarea crescîndă lingvistică şi culturală dominantă în rândul comunităților lor (vezi, de asemenea, articolul 10).
Biroul Relații Interetnice oferă în continuare sprijin asociațiilor culturale ale minorităților naționale, inclusiv prin intermediul Casei Naționalităților amplasată în sediul său din Chișinău care este disponibilă pentru organizarea de evenimente. Cu toate acestea, conform raportărilor, spaţiile se dovedesc a fi inadecvate pentru întruniri mai largi şi în mod regulat, inclusiv a tinerilor, fapt ce a determinat pierderea de interes în rândul unor comunități.
În plus, reprezentanții minorităților naționale raportează că cererile de înregistrare a organizațiilor neguvernamentale cu denumirea în alte limbi decât limba de stat sau limba rusă au fost respinse. În pofida statutului co-oficial a limbii găgăuze, asociațiile din Găgăuzia au raportat că, pentru a fi înregistrate li s-a cerut să schimbe denumirea asociaţiei din limba găgăuză în limba rusă sau limba de stat.
Comitetul Consultativ constată în continuare că restituirea proprietății comunitare expropriată a siturilor de patrimoniu cultural nu este legiferată în mod exhaustiv şi rămâne un motiv deosebit de îngrijorare pentru persoanele aparținând comunităților evreiești și armene. Potrivit reprezentanților acestor comunităţi, aceştia nu s-au bucurat de sprijin public în eforturile sale de a restabili și proteja siturile de patrimoniu, ci dimpotrivă, au avut parte de impedimente din cauza birocrației, astfel, rămânând a fi o problemă.27 La cererea comunităților religioase, altele decât Biserica Ortodoxă din Moldova, privind restituirea proprietăților nu s-a răspuns decăt la un singur caz înaintat Curții Europene a Drepturilor Omului de către Biserica Catolică în 2012, cu privire la retrocedarea unei catedrale şi altor proprietăţi bisericesti. Decizia pe marginea acestui caz rămâne a fi în așteptare pînă în 2016.28
Comitetul Consultativ salută faptul că diversitatea culturală este o prioritate în Strategia implementată de către Ministerul Culturii.29 Cu toate acestea, se constată cu regret o anumită rezistență expusă în rapoarte de către minister privind promovarea proiectelor multiculturale sau organizarea diverselor programe și evenimente disponibile pentru publicul larg prin intermediul, de exemplu, a utilizării de subtitrări. Încercările reprezentanților minorităților naționale privind reflectarea tradițiilor şi culturii lor în sărbătorile naționale nu au fost încununate de succes, în contextul unei tendințe de a se da prioritate activităților de promovare a unei singure identităţi culturale în Moldova. Într-adevăr, Comitetul Consultativ constată că pagina web a Ministerului Culturii este accesibilă doar în limba de stat și în limba engleză, care pare să nu țină cont de interesele culturale ale unei părți semnificative a populației diverse din punct de vedere lingvistic.30 Se consideră că, o apreciere și o promovare mai înaltă a diversității culturale și lingvistice în Moldova, inclusiv a minorităţilor puţin numeroase, ar putea contribui semnificativ la dezvoltarea unui sentiment al identității civice în rândul tuturor cetățenilor ca element de integrare a unei societăți diverse și ar putea ajuta la depășirea dispersării existente (vezi articolul 6).
Comitetul Consultativ cheamă autoritățile să sporească sprijinul acordat în organizarea activităților culturale ale persoanelor aparținînd minorităților naționale și să asigure accesul egal la resurse pentru reprezentanții tuturor grupurilor, inclusiv minoritățile puţin numeroase, populația rurală, femei și tineri. O linie bugetară specifică ar trebui să fie pusă la dispoziție suplimentar pentru păstrarea și dezvoltarea culturii minoritare și a patrimoniului, precum și să fie implicate mai activ minorităţile naţionale în procesele de luare a deciziilor relevante cu privire la alocarea de fonduri.
Autorităţile sunt chemate în continuare să acorde prioritate, dialogând cu reprezentanții minorităților naționale, promovării culturilor minoritare ca parte integrantă şi de valoare a diversității din Moldova și să își asume angajamentul față de crearea unei societăți deschise și incluzive prin adoptarea unei politici culturale corespunzătoare.
Promovarea dialogului cultural şi a toleranţei
Comitetul Consultativ constată cu satisfacție că relațiile interetnice, în ansamblu, au rămas prietenoose și respectuoase pe parcursul ultimilor ani. Cu toate acestea, un studiu recent privind percepțiile și atitudinile față de egalitate în Republica Moldova relevă ostilitate considerabilă în rândul publicului față de musulmani, persoane de origine africană și romi (vezi, de asemenea, mai jos).31 Studiul mai indica asupra faptului că atitudinea negativă față de aceste grupuri este alimentată de stigmatizarea și stereotipurile comune, şi scad semnificativ atunci când există o experiență personală și contact cu reprezentanții. Comitetul Consultativ constată că, potrivit studiului, atitudinile față de ruși și vorbitorii de rusă sunt în general foarte pozitive.32 Cu toate că nu există vre-o ură la nivel personal faţă de vorbitorii de limba rusă și alte limbi, fapt ce a fost confirmat şi de delegație în timpul vizitei sale, societatea rămâne a fi divizată pe criterii etnice și lingvistice. Guvernele succesive par să nu fi avut succes în elaborarea unei agende concludente în vederea creării unei singure identități a statului moldovenesc, care este independentă de influențele țărilor vecine, bazată pe o narațiune incluzivă și respect pentru diversitate. Ca urmare a acestei incertitudini privind identitatea civică moldovenească, particularităţile etnice şi lingvistice par să fie contopite cu o polarizare est-vest în discursule politice, în cazul în care vorbitorii de limba rusă sunt consideraţi ca aspirând la legături mai strânse cu Rusia, în timp ce vorbitorii limbii de stat sprijină agenda pro-europeană pentru țară sau chiar o posibilă unire cu România. Comitetul Consultativ este preocupat de faptul că minoritățile naționale, inclusiv minoritățile puţin numeroase și preocupările specifice ale acestora rămân a fi marginalizate în acest mediu, deoarece acestea, în funcție de abilitățile lor lingvistice reale sau asumate, sunt afiliate cu unul de cele două grupuri mai mari, fără a li se oferi spațiu pentru dezvoltarea propriei identităţi și poziții (vezi, de asemenea, articolul 5).
Comitetul Consultativ salută în acest context eforturile considerabile depuse de autorități în ultimii ani pentru a elabora o strategie pentru integrarea societății.33 Biroul Înaltului Comisar al OSCE pentru Minorități Naționale a oferit expertiză și consiliere substanțială în acest sens, iar proiectul ,,Strategiei de integrare a minorităților naționale din Republica Moldova pentru 2015-2020" a fost prezentat pentru consultare publică în aprilie 2015.34 Cu toate acestea, Comitetul Consultativ regretă că procesul pare să fi stagnat oarecum de atunci. Adoptarea Strategiei este încă în curs, în ciuda procesului îndelungat și pregătirii temeinice a proiectului, care, în versiunea sa finală ia în considerare observațiile primite pe parcursul mai multor runde de consultări publice, inclusiv cu reprezentanții minorităților naționale și a societății civile, dar și angajamentul demonstrat de directorii succesivi ai Biroului Relații Interetnice privind adoptarea Strategiei. În plus, situaţia cu privire la procedura de adoptare rămâne incertă, întrucât Comitetul Consultativ a primit explicații contradictorii pentru a stabili dacă un astfel de document de politică necesită a fi adoptat doar de către Guvern sau trebuie să treacă prin Parlament.35
Comitetul Consultativ a fost informat că un proiect de Strategie, intitulat ,,Strategia de consolidare a relațiilor interetnice în Republica Moldova pentru 2016-2023", a fost înaintat Secretariatului Consiliului Europei pentru aviz suplimentar de specialitate în ceea ce privește conformitatea cu cadrul Convenţiei.36 În opinia Comitetului Consultativ, adoptarea unei Strategii de integrare care a fost considerată o prioritate deosebită de către guvernele succesive și a primit încurajare şi contribuții internaționale substanțiale,37 este un pas important care afirmă determinarea Guvernului de a întreprinde măsuri adecvate în vederea punerii în aplicare a drepturilor minorităților într-o societate integrată și multilingvă, bazate pe respectul pentru diversitate. Comitetului Consultativ consideră că ar trebui evitată o întârziere suplimentară în procesul de adoptare care ar putea fi chiar contraproductiv, deoarece poate ridica îndoieli cu privire la voința politică de-a duce la capăt angajamentul de nivelul unei viziuni strategice pentru societate. Măsuri concrete de implementare trebuie întreprinse cu adevărat la etapa ulterioară și în strânsă consultare cu reprezentanții minorităților naționale, pentru a se asigura că punctele de vedere și nevoile lor sunt luate în considerare întru realizarea efectivă a Strategiei. Comitetul Consultativ reamintește autorităților că punerea în aplicare a Strategiei trebuie să fie atent monitorizată și evaluată pentru a se asigura că aceasta se bazează în mod constructiv pe absența tensiunii în societate la moment şi totodată contribuie la o coeziune mai profundă a societății dincolo de graniţele etnice și lingvistice.
Comitetul Consultativ consideră că Strategia care în cele din urmă va fi adoptată trebuie să se adreseze societăţii în ansamblu, iar sarcina de integrare a comunităților naționale nu trebuie abandonată. Este necesară o viziune mai largă, în special, pentru abordarea diferenței existente în ceea ce privește utilizarea limbilor. În timp ce se consideră că persoanele aparținînd minorităților naționale nu au dorinţa de a studia limba de stat și sunt ostili față de dezvoltarea unei societăți moldovenești independente și unitare, oportunitățile disponibile sunt insuficiente pentru a obţine în mod eficient un nivel de cunoaştere a limbii de stat fără a renunţa la identitatea lor distinctivă sau abilitatea de a comunica în limba rusă (vezi, deasemenea Articolul 14). În plus, pentru Comitetul Consultativ este esențial că discursul public negativ, care uneori conţine şi termeni mai violenţi, purtat de către unii politicieni întru polarizarea în continuare a societății, fiind susţinut şi de propagarea continuă a stereotipurilor de către mass-media (vezi Articolul 9) este descurajat în mod activ și orientat de către funcționarii publici spre promovarea consecventă a unei societăți incluzive, bazată pe o identitate civică unitară care să cuprindă și valorile diversității ca parte integrantă a societății moldovenești.
Comitetul Consultativ cheamă autoritățile să finalizeze și să adopte fără întârziere Strategia întru constituirea unei societăți integrate, care se bazează pe respectarea diversității. Trebuie întreprinse eforturi suplimentare și alocat un buget adecvat pentru a se asigura că măsurile vizate sunt elaborate, implementate și evaluate în mod regulat la nivel de experți și în strânsă consultare cu reprezentanții minorităților naționale și a societății civile, în special în domeniile educației și mass-media.